diseblot
Store norske leksikon,Religion og filosofi,Historiske religioner,Norrøn religion
Diseblot er offerseremonier, eller blot, holdt til ære for diser. I den norrøne religionen er diser en betegnelse for kvinnelige makter. De viktigste grupperingene av diser er åsynjer, valkyrjer og norner, men også kvinnelige jotner og alver regnes blant disene.
I vikingtiden ble diseblotene sannsynligvis oftest utført på gårdene, og trolig særlig vært ivaretatt av kvinner. I Víga-Glúms saga fortelles det at folk feiret diseblot om vinteren. I Egil Skallagrimson saga fortelles det om et diseblot som ble holdt om høsten. Dette diseblotet hadde form av et stort gjestebud hvor det ble drukket mye øl.I Uppsala, i det gamle Sveariket, ble det holdt offentlige diseblot i forbindelse med et årlig marked kalt distingen, som fant sted på senvinteren. Snorre nevner dette i Ynglinga saga og Olav den helliges saga. Les mer i Store norske leksikon norrøn mytologi offer blot diser Litteratur Holtsmark, Anne: Norrøn mytologi: tro og myter i vikingtiden, 1970. Lind Idar, Norrøn mytologi fra A til Å. Oslo 2007. ISBN978-82.521-6564-7 Näsström, Britt-Mari: Blot : tro og offer i det førkristne Norden, 2001, isbn 82-530-2146-1. Steinsland, Gro: Norrøn religion: Myter, riter, samfunn, 2005.